smcproject/ml-wiki-sentences huggingface dataset:
1988 ജൂൺ 28 ന് ജോൺ പോൾ രണ്ടാമൻ മാർപ്പാപ്പയാണ് പാസ്തോർ ബോനൂസ് എന്ന അപ്പസ്തോലിക കോൺസ്റ്റിറ്റ്യൂഷൻ വഴി അൽമായർക്കുള്ള പൊന്തിഫിക്കൽ കൗൺസിലിന് പ്രഥമ ഗണനീയ സ്ഥാനം നൽകി നവീകരണം നടത്തിയത്.
സഭയിലെ അൽമായ സംഘടനകൾ, ഭക്തസംഘടനകൾ, അൽമായർക്കുള്ള സന്യാസ മൂന്നാം സഭകൾ എന്നിവയെല്ലാം ഈ കൗൺസിലിന്റെ കീഴിൽ വരുന്നു.
സഭയിലെ പൊന്തിഫിക്കൽ കൗൺസിലുകളെല്ലാം ഒരു പ്രത്യേക വിഭാഗങ്ങൾക്കായുള്ളതാണ്, എന്നാൽ അൽമായർക്കുള്ള ഈ കൗൺസിൽ അൽമായരുടെ ജീവിതാവവസ്ഥയ്ക്കു മാത്രമായുള്ളതാണ്.
ഇതിൽ അൽമായരുടെ മഹനീയതയും പവിത്രതയും നിലനിർത്തുവാനും സൂക്ഷിക്കുവാനുമുള്ള പ്രതിബദ്ധതയും സഭയിൽ അൽമായരുടെ ദൗത്യവും കൂട്ടായ്മയും നിലനിർത്തുവാനുള്ള ഉത്തരവാദിത്തവും അൽമായർക്കുള്ള പൊന്തിഫിക്കൽ കൗൺസിലിനുണ്ട്.
അൽമായസംഘടനകൾക്കും അൽമായനവീകരണപ്രസ്ഥാനങ്ങൾക്കുമുള്ള വിഭാഗം, വനിതകൾക്കായുള്ള വിഭാഗം, യുവജനങ്ങൾക്കായുള്ള വിഭാഗം എന്നിങ്ങനെ മൂന്നു പ്രത്യേക മേഖലകൾ വഴിയാണ് അൽമായർക്കുള്ള പൊന്തിഫിക്കൽ കൗൺസിൽ അതിന്റേതായ പ്രവർത്തനങ്ങൾ നടപ്പിലാക്കുന്നത്.
ഈ കൗൺസിലിന്റെ തന്നെ ഉപദേശകസമിതിയാണ് കൗൺസിലിനെ നിയന്ത്രിക്കുന്നത്.
ഉപദേശകസമിതിയിൽ വ്യത്യസ്തമേഖലകളിൽ കഴിവു തെളിയിച്ചിട്ടുള്ള അൽമായരെ മാർപ്പാപ്പ നിയമിക്കുന്നു.
ഈ ഉപദേശക സമിതിയെ ഓരോ അഞ്ചു വർഷം കൂടുമ്പോളും പുതുക്കാറുണ്ട്.
അൽമായർക്കുള്ള പൊന്തിഫിക്കൽ കൗൺസിൽ രൂപതകൾക്കും പ്രാദേശിക സഭകൾക്കും പ്രബോധനലേഖകൾ പുറത്തിറക്കുക വഴി നിർദ്ദേശങ്ങൾ നൽകുകയും അന്തർദേശീയ കോൺഫറൻസുകൾ സംഘടിപ്പിക്കുകയും സെമിനാറുകൾ നടത്തുകയും ചെയ്യുന്നു.
അൽമായർക്കുള്ള പൊന്തിഫിക്കൽ കൗൺസിലിന്റെ നേതൃത്വത്തിലാണ് 1987 - ൽ ബിഷപ്പ് സിനഡ് സംഘടിപ്പിച്ചത്.
സഭയിൽ അൽമായരുടെ വിളിയും ദൗത്യവും എന്ന വിഷയമായിരുന്നു സിനഡിൽ ചർച്ച ചെയ്തത്.
ഈ സിനഡിലെ തീരുമാനങ്ങൾ ജോൺ പോൾ രണ്ടാമൻ മാർപ്പാപ്പ 1988 - ൽ അൽമായ വിശ്വാസികൾ (Christi fideles Laici) എന്ന നാമത്തിൽ അപ്പസ്തോലിക ആഹ്വാനമായി പ്രസിദ്ധീകരിച്ചു.
ക്രിസ്തുവിന്റെ പ്രവാചക - പൗരോഹിത്യ - രാജകീയ ദൗത്യങ്ങളിലെ അൽമായർക്കുള്ള പങ്കാണ് ഈ പ്രബോധന രേഖയിൽ വിവരണം ചെയ്തിരിക്കുന്നത്.
അൽമായരൂപീകരണത്തിനായി മെത്രാന്മാർക്ക് പ്രത്യേക പരിശീലനം നൽകുന്ന ഈ കൗൺസിൽ നാനാ രാജ്യങ്ങളിലെ വിവിധ മെത്രാന്മാരുടെ കൗൺസിൽ, ബിഷപ്പ് കോൺഫറൻസുകൾ എന്നിവയുമായി ബന്ധപ്പെട്ടാണ് പ്രവർത്തിക്കുന്നത്.
കൗൺസിൽ ഇത്തരം പരിശീലനപരിപാടികൾ നടപ്പിലാക്കുന്നത് ആദ്‌ലിമിനാ സന്ദർശന വേളയിലാണ്.
ജോൺ പോൾ രണ്ടാമൻ മാർപ്പാപ്പയാണ് 1968 - ൽ അൽമായർക്കുള്ള പൊന്തിഫിക്കൽ കൗൺസിലിന്റെ കീഴിൽ യുവാക്കൾക്കായുള്ള വകുപ്പ് രൂപീകരിച്ചത്.
1985 - ൽ പുറത്തിറക്കിയ യുവാക്കൾക്കായുള്ള അപ്പസ്തോലിക പ്രമാണത്തിൽ ജോൺ പോൾ മാർപ്പാപ്പ, യുവാക്കളുടെ രൂപീകരണത്തിൽ സഭയ്ക്ക് പ്രത്യേകമായ ദൗത്യമുണ്ടെന്ന് വിശദീകരിക്കുകയും തന്റെ കാലഘട്ടത്തിൽ റോമിൽ സാൻ ലോറൻസ എന്ന പേരിൽ യുവജന നേതാക്കൾക്കായുള്ള അന്തർദേശീയ പരിശീലന കേന്ദ്രം സ്ഥാപിക്കുകയും ഇപ്പോഴും പ്രവർത്തിക്കുകയും ചെയ്യുന്നു.
സഭയുടെ സ്പോർട്ട്സിനുള്ള കാര്യാലയം യുവജനങ്ങൾക്കായുള്ള വിഭാഗത്തിന്റെ കീഴിൽ പ്രവർത്തിക്കുന്നു.
1991 മുതൽ എല്ലാവിധ പരിശീലന പ്രവർത്തനങ്ങൾക്കായുള്ള ധനശേഖരണത്തിനായി ഒരു പ്രത്യേക വിഭാഗം ഈ കൗൺസിലിന്റെ കീഴിൽ പ്രവർത്തിക്കുന്നുണ്ട്.
(4/2) ക്രൈസ്തവഐക്യത്തിനുള്ള പൊന്തിഫിക്കൽ കൗൺസിൽ
കത്തോലിക്കാ സഭയിൽ അംഗങ്ങളല്ലാത്ത സഭകളുടെ ഐക്യത്തിനും സംയോജിത പ്രവർത്തനത്തിനുമായുള്ള വത്തിക്കാൻ കാര്യാലയത്തിലെ ഒരു വിഭാഗമാണ് ക്രൈസ്തവഐക്യത്തിനുള്ള പൊന്തിഫിക്കൽ കൗൺസിൽ (Secretariat for Promoting Christian Unity).
ക്രൈസ്തവ ഐക്യത്തിനുള്ള വിഭാഗമെന്നാണ് ഇത് ആദ്യം അറിയപ്പെട്ടിരുന്നത്.
രണ്ടാം വത്തിക്കാൻ കൗൺസിലിനെത്തുടർന്നാണ് ഈ വിഭാഗം രൂപം കൊണ്ടത്.
എന്നാൽ 1960 ജൂൺ 5-ന് വാഴ്ത്തപ്പെട്ട ജോൺ ഇരുപത്തിമൂന്നാമൻ മാർപാപ്പയാണ് ഈ പൊന്തിഫിക്കൽ കൗൺസിൽ ആരംഭിച്ചത്.
പുരാതന പൗരസ്ത്യസഭകൾക്കും ഓർത്തഡോക്സ് സഭകൾക്കുമായി ഒരു വിഭാഗവും സഭയിലല്ലാത്ത പാശ്ചാത്യസഭകൾക്കായി മറ്റൊരു വിഭാഗവുമായി ജോൺ ഇരുപത്തിമൂന്നാമൻ മാർപാപ്പ 1963-ൽ പൊന്തിഫിക്കൽ കൗൺസിലിനെ രണ്ടായി വിഭജിച്ചു.
ജോൺ പോൾ രണ്ടാമൻ മാർപാപ്പ 1988 ജൂൺ 28-ന് പാസ്തോർ ബോനൂസ് എന്ന അപ്പസ്തോലിക കോൺസ്റ്റിറ്റ്യൂഷൻ വഴി നിലവിലുണ്ടായിരുന്ന വകുപ്പിനെ ക്രൈസ്തവഐക്യത്തിനുള്ള പൊന്തിഫിക്കൽ കൗൺസിൽ  എന്ന് പുനർനാമകരണം ചെയ്തു.
അവലംബം പുറത്തേക്കുള്ള കണ്ണികൾ വത്തിക്കാൻ കാര്യാലയത്തിന്റെ ഔദ്യോഗിക വെബ്‌സൈറ്റ് വത്തിക്കാൻ കാര്യാലയത്തിന്റെ ഔദ്യോഗിക വാർത്താ വെബ്‌സൈറ്റ് Archived 2013-04-20 at the Wayback Machine .
The Roman Curia by Giga-Catholic Information The Roman Curia in the 1912 Catholic Encyclopedia The Roman Curia Archived 2021-04-14 at the Wayback Machine .
വത്തിക്കാൻ പോസ്റ്റ് ഓഫീസ് A mailbox in Vatican City
വത്തിക്കാൻ പോസ്റ്റോഫീസ് 1929 മുതൽ തപാൽ സേവനം ആരംഭിക്കുകയും  സ്വന്തം തപാൽ സ്റ്റാമ്പുകൾ പുറത്തിറക്കുകയും ചെയ്തു.
1929 ഫെബ്രുവരി 11 വത്തിക്കാൻ തപാൽ സേവനത്തിനു തുടക്കമായി.
ദിവസത്തിന് ശേഷം ഇറ്റാലിയൻ സർക്കാർ സംഭാവന ചെയ്ത സാധനങ്ങളും ഉപകരണങ്ങളുമായി വത്തിക്കാൻ പോസ്റ്റോഫീസ് പ്രവർത്തിക്കാൻ തുടങ്ങി.
ജൂൺ 1 ന് വത്തിക്കാൻ സിറ്റി യൂണിവേഴ്സൽ പോസ്റ്റൽ യൂണിയനിൽ അംഗമായി.
തുടർന്ന് ജൂലൈ 29 ന് വത്തിക്കാൻ സിറ്റിയും ഇറ്റലിയും ഒരു തപാൽ കരാറിൽ ഒപ്പുവെച്ചു, ഓഗസ്റ്റ് 1 മുതൽ റോം വഴി മെയിൽ റൂട്ടിംഗ്
പ്രാബല്യത്തിൽ വന്നു.
ആദ്യ സ്റ്റാമ്പ്‌
1929 ജൂലൈ വരെ വത്തിക്കാൻ തപാൽ ഇറ്റാലിയൻ സ്റ്റാമ്പുകളാണ് ഉപയോഗിച്ചിരുന്നത്.
ഓഗസ്റ്റ് ഒന്നാം തിയതി മുതൽ വത്തിക്കാൻ പോസ്റ്റ്‌ ഓഫീസ് ആദ്യ സ്റ്റാമ്പ്‌ ഇറക്കുന്നത്.
പയസ് പതിനൊന്നാമൻ മാർപ്പാപ്പ യുടെ  മുഖചിത്രം, പേപ്പൽ ചിഹ്നങൾ എന്നിവ ആയിരുന്നു; അതിൽ ഇതിന്റെ മൂല്യം വ്യത്യാസപെട്ടിരുന്നു.
24-ാമത്തെ വിശുദ്ധ വർഷത്തോടനുബന്ധിച്ച് 1933 ഏപ്രിൽ 1-ന് വത്തിക്കാൻ അതിന്റെ ആദ്യ നാല് സെമി പോസ്റ്റൽ സ്റ്റാമ്പുകൾ പുറത്തിറക്കി.
പേപ്പൽ ചിഹ്നങൾ, സെന്റ് പീറ്റേഴ്സ് ബസിലിക്ക , വത്തിക്കാൻ പൂന്തോട്ടം എന്നിവ ഇതിൽ ചിത്രീകരിച്ചിരുന്നു.
ഫെബ്രുവരി 10 ന് പയസ് പതിനൊന്നാമന്റെ മരണത്തിന് ശേഷം 1939 ഫെബ്രുവരി 18 മുതൽ, 1929 ലെ പേപ്പൽ സ്റ്റാമ്പുകളിൽ "SEDE VACANTE / MCMXXXIX" ( സിംഹാസനം ഒഴിഞ്ഞു കിടക്കുന്ന സമയം )എന്ന് അച്ചടിച്ചു.
പയസ് പന്ത്രണ്ടാമൻ മാർപ്പാപ്പ തെരഞ്ഞെടുക്കപ്പെട്ടതിന്റെ പിറ്റേന്ന് മാർച്ച് 3 വരെ അവ സാധുവായിരുന്നു.
വത്തിക്കാൻ സ്റ്റാമ്പുകൾക്കു ഇന്ന് ലോകത്ത് വലിയ പ്രചാരം ഉണ്ട്.
വളരെ കുറച്ചു സ്റ്റാമ്പുകൾ മാത്രമാണ് ഇന്ന് പുറത്തിറക്കുന്നത്.
അതിന് ആവിശ്യക്കാർ ധാരാളമുണ്ട്.
വത്തിക്കാൻ സിറ്റി സ്റ്റേറ്റിലെ ഫിലാറ്റലിക് ആൻഡ് ന്യൂമിസ്മാറ്റിക് ഓഫീസിന്റെ അധികാരത്തിലാണ് വത്തിക്കാൻ സ്റ്റാമ്പുകൾ നിർമ്മിക്കുന്നത്.
വത്തിക്കാൻ കൈകാര്യം ചെയ്യുന്ന മെയിലുകളുടെ ഭൂരിഭാഗവും ടൂറിസ്റ്റുകളിൽ നിന്നോ റോമൻ ക്യൂറിയയുടെ ഔദ്യോഗിക സഭകളിൽ നിന്നോ ഉള്ളതാണ്.
ഇറ്റാലിയൻ പോസ്റ്റോഫീസിൽ അവിശ്വസിക്കുന്ന നിരവധി റോമാക്കാർ അവരുടെ പ്രധാനപ്പെട്ട കത്തുകൾ പോസ്റ്റുചെയ്യാൻ വത്തിക്കാനിലേക്ക് ആഴ്ചതോറും യാത്ര ചെയ്യുന്നു.
ഇറ്റാലിയൻ സ്റ്റാമ്പുകൾ വത്തിക്കാൻ മെയിലിലോ തിരിച്ചോ ഉപയോഗിക്കരുത്.
യൂണിവേഴ്സൽ പോസ്റ്റൽ യൂണിയന്റെ അഭിപ്രായത്തിൽ, “ലോകത്തിലെ ഏറ്റവും മികച്ച തപാൽ സംവിധാനങ്ങളിലൊന്നാണ് വത്തിക്കാൻ പോസ്റ്റോഫീസ്”, “ലോകത്തിലെ മറ്റെല്ലായിടത്തും ഉള്ളതിനേക്കാൾ വത്തിക്കാനിലെ 00120 പോസ്റ്റൽ കോഡിൽ നിന്ന് ഓരോ വർഷവും ഓരോ നിവാസികൾക്കും കൂടുതൽ കത്തുകൾ അയയ്ക്കുന്നു.
വത്തിക്കാൻ മ്യൂസിയം ഇംഗ്ലീഷ് വിലാസം https://ml.wikipedia.org/wiki/Vatican_Museums The Vatican Museums, north of St. Peter's Basilica
16-ാം നൂറ്റാണ്ടിന്റെ തുടക്കത്തിൽ ജൂലിയസ് രണ്ടാമൻ മാർപ്പാപ്പ മ്യൂസിയങ്ങൾ സ്ഥാപിച്ചു.
മൈക്കലാഞ്ചലോ അലങ്കരിച്ച സീലിങ് സിസ്റ്റീൻ ചാപ്പലും റാഫേൽ അലങ്കരിച്ച സ്റ്റാൻസെ ഡി റാഫേലോയും വത്തിക്കാൻ മ്യൂസിയങ്ങളുടെ ഭാഗം തന്നെയാണ്.
2019-ൽ 6,82,931 ആളുകൾ ഈ വത്തിക്കാൻ മ്യൂസിയം സന്ദർശിച്ചു എന്നാണ് കണക്കുകൾ.
ലോകത്തിൽ ഏറ്റവും കൂടുതൽ പേർ സന്ദർശിക്കുന്ന ആർട്ട്‌ മ്യൂസിയങ്ങളിൽ ഒന്നാണ് വത്തിക്കാൻ മ്യൂസിയം.
ചരിത്രം വത്തിക്കാൻ മ്യൂസിയങ്ങളുടെ പ്രവേശന കവാടത്തിനു മുകളിലെ ശില്പങ്ങൾ
1506 ജനുവരി 14നു റോമിലെ സാന്താ മരിയ മാഗിയോറിലെ ബസിലിക്കയ്ക്കടുത്തുള്ള ഒരു മുന്തിരിത്തോട്ടത്തിൽ ട്രോജൻ പുരോഹിതനായ ലാവോകോനും അദ്ദേഹത്തിന്റെ രണ്ടു പുത്രന്മാരും ഭീമൻ പാമ്പുകൾ ആക്രമിക്കപ്പെടുന്നതായി ചിത്രീകരിക്കുന്ന ഒരു മാർബിൾ  ശില്പം  കണ്ടെത്തുകയുണ്ടായി.
ജൂലിയസ് രണ്ടാമൻ മാർപ്പാപ്പ ഗിയൂലിയാനോ ഡ സംഗല്ലോയെയും , വത്തിക്കാനിൽ ജോലി ചെയ്തിരുന്ന മൈക്കലാഞ്ചലോയെയും ഈ കണ്ടുപിടിത്തം പരിശോധിക്കാൻ അയച്ചു.
ഇവരുടെ നിര്ദേശപ്രകാരം മാര് പാപ്പ ഉടന് തന്നെ മുന്തിരിത്തോപ്പുടമയില് നിന്നും ശില്പവാങ്ങി.
കണ്ടുപിടിത്തത്തിന് കൃത്യം ഒരു മാസം കഴിഞ്ഞ്, വത്തിക്കാനിൽ ഈ ശില്പം പൊതുപ്രദർശനത്തിന് വെച്ചു.
പിന്നീട് വന്ന പല മാർപ്പാപ്പാമാരും മ്യൂസിയം കൂടുതൽ വിപുലപ്പെടുത്തി.
വത്തിക്കാൻ രേഖകളും മറ്റും ഉൾപ്പെടുത്തി ലാറ്റെറൻ മ്യൂസിയം സ്ഥാപിച്ചു.
2006ൽ മ്യൂസിയത്തിന്റെ 500ആം വാർഷിക വേളയിൽ വത്തിക്കാൻ കുന്നിലെ നെക്രോപോളിസ് എന്നറിയപ്പെടുന്ന ഖനന കേന്ദ്രവും മ്യൂസിയത്തിന്റെ ഭാഗമാക്കി പെതുജനങ്ങൾക്കായി തുറന്നു കൊടുത്തു.
സ്വരജതി ഇംഗ്ലീഷ് വിലാസം https://ml.wikipedia.org/wiki/Swarajati കർണ്ണാടക സംഗീതം തഞ്ചാവൂർ രീതിയിലുള്ള തമ്പുരു ആശയങ്ങൾ ശ്രുതി സ്വരം രാഗം താളം മേളകർത്താ അസമ്പൂർണ്ണ മേളകർത്താ രചനകൾ ഗീതം സ്വരജതി വർണ്ണം കൃതി കീർത്തനം രാഗം താനം പല്ലവി തില്ലാന വദ്യോപകരണങ്ങൾ ശബ്‌ദസൗകുമാര്യം സരസ്വതി വീണ ഓടക്കുഴൽ നാദസ്വരം ഗോട്ടുവാദ്യം (ചിത്രവീണ) വയലിൻ താളവാദ്യങ്ങൾ മൃദംഗം ഘടം മോർസിംഗ് ഘഞ്ചിറ തവിൽ ശ്രുതി തമ്പുരു ശ്രുതിപ്പെട്ടി വഗ്ഗേയകാരന്മാർ ഗ്ലോസറി ക സ തി
കർണ്ണാടക സംഗീതത്തിലെ ഒരു സംഗീതസൃഷ്ടിയാണ് സ്വരജതി .
വർണ്ണങ്ങൾ അഭ്യസിക്കുന്നതിനു മുൻപ് സഹായകമാകുന്ന സംഗീതസൃഷ്ടികളാണിവ.
പല്ലവി, അനുപല്ലവി, ചരണം എന്നിവയാണ് സ്വരജതിയുടെ ഭാഗങ്ങൾ.
ബിലഹരി , ഹംസധ്വനി , കല്യാണി , കമാസ് തുടങ്ങിയ രാഗങ്ങളിൽ സ്വരജതികൾ രചിക്കപ്പെട്ടിട്ടുണ്ട്.
കർണ്ണാടക സംഗീത പഠനത്തിൽ സ്വരാവലി, ജണ്ഡവരിശകൾ, അലങ്കാരങ്ങൾ, ഗീതങ്ങൾ തുടങ്ങിയവ പഠിച്ചതിനുശേഷമാണ് സ്വരജതികൾ അഭ്യസിക്കുന്നത്.
സ്വരജതികളിലെ സാഹിത്യങ്ങളുടെ ഉള്ളടക്കം ഭക്തി, വീരാരാധന, ശൃംഗാരം എന്നിവയായിരിക്കും.
ശ്യാമശാസ്ത്രികൾ, സ്വാതി തിരുനാൾ, വാലാജപ്പേട്ട കൃഷ്ണസ്വാമി ഭാഗവതർ തുടങ്ങിയവർ സ്വരജതികൾ രചിച്ചിട്ടുണ്ട്.
പ്രശസ്തമായ സ്വരജതികൾ രാരവേണു - രാഗം: ബിലഹരി (29-ാം മേളകർത്താരാഗമായ ധീരശങ്കരണാഭരണത്തിന്റെ ജന്യരാഗം) - ആദിതാളം സാംബശിവായ - രാഗം: കമാസ് (28-ാം മേളകർത്താരാഗമായ ഹരികാംബോജിയുടെ ജന്യരാഗം) - ആദിതാളം കാമാക്ഷി - രാഗം: ഭൈരവി (20-ാം മേളകർത്താരാഗമായ നഠഭൈരവിയുടെ ജന്യരാഗം) - മിശ്രചാപ്പ് അവലംബം ↑ ↑
സ്വര കാര്യ
സ്വര കാര്യ (lit. Voice of the Functional) ഇന്തോനേഷ്യയിലെ ദിനപത്രമാണ്.
ഇന്തോനേഷ്യയിലെ ഗോൾക്കാർ പാർട്ടിയെ അന്ന് നടന്ന തിരഞ്ഞെടുപ്പിൽ സഹായിക്കാനായി 1971ൽ തുടങ്ങിയ പത്രം.
ഉദ്യോഗസ്ഥർ മിക്കവരും ഇതു വായിക്കുന്നുവത്രെ.
1971ൽ 55,700 എണ്ണം പ്രചാരമുണ്ടായിരുന്ന ഈ പത്രം, 1998ൽ 300,000 പ്രതികളുടെ പ്രചാരത്തിലെത്തി.
സുഹാർത്തോയുടെ സ്ഥാനത്യാഗത്തോടെ പ്രചാരം കുത്തനെ ഇടിഞ്ഞ്, 3000ൽ എത്തി.
2005ഓടെ കൂടുതൽ നിഷ്പക്ഷമാകാൻ ശ്രമം നടത്തി വരുന്നു.
സ്വര ഭാസ്കർ ഇംഗ്ലീഷ് വിലാസം https://ml.wikipedia.org/wiki/Swara_Bhaskar
സ്വര ഭാസ്കർ (ജനനം: 9 ഏപ്രിൽ 1988) ഒരു ഇന്ത്യൻ ചലച്ചിത്ര നടിയാണ്.
പ്രധാനമായും ഹിന്ദി ഭാഷാ ചിത്രങ്ങളിൽ അഭിനയിക്കാറുള്ള അവർ മൂന്നുപ്രാവശ്യം ഫിലിം ഫെയർ അവാർഡിനും രണ്ട് സ്ക്രീൻ അവാർഡ്സിനും നാമനിർദ്ദേശം ചെയ്യപ്പെടുകയുണ്ടായി.
മുഖ്യധാരാ സിനിമാ നിർമ്മാണങ്ങളുമായി സഹകരിക്കുന്നതോടൊപ്പം സ്വതന്ത്ര സിനിമകളിലെ അഭിനയത്തിൻറെ പേരിലും അവർ ശ്രദ്ധിക്കപ്പെടുന്നു.
വാണിജ്യപരമായി ഒരു പരാജയമായി കണക്കാക്കപ്പെട്ട 2009-ൽ പുറത്തിറങ്ങിയ മധോലാൽ കീപ് വാക്കിങ്ങ് എന്ന നാടകീയ ചിത്രത്തിലെ സഹകഥാപാത്രത്തെ അവതരിപ്പിച്ചുകൊണ്ടാണ് സ്വര ഭാസ്കർ തന്റെ അഭിജയ ജീവിതത്തിന് തുടക്കം  കുറിച്ചത്.
2011-ലെ വാണിജ്യ വിജയമായി മാറിയ റൊമാന്റിക് കോമഡി ചിത്രം തനു വെഡ്സ് മനുവിലെ സഹകഥാപാത്രത്തെ അവതരിപ്പിച്ചതോടെ അവർ ചലച്ചിത്രരംഗത്ത് കൂടുതൽ അംഗീകാരം നേടി.
ചിത്രത്തിലെ സ്വരയുടെ പ്രകടനം നിരൂപക പ്രശംസ നേടിയതോടൊപ്പം മികച്ച സഹനടിക്കുള്ള ഫിലിംഫെയർ പുരസ്കാരത്തിന് നാമനിർദ്ദേശം ചെയ്യപ്പെടുകയും ചെയ്തു.
നിരൂപക പ്രശംസ നേടിയ റൊമാന്റിക് നാടകീയ ചിത്രമായ രാഞ്ജനയിലെ (2013)  അവരുടെ അഭിനയം കൂടുതൽ പ്രശംസ നേടുന്നതിന് കാരണമാകുകയും ഈ വേഷം മികച്ച സഹനടിക്കുള്ള രണ്ടാമത്തെ ഫിലിംഫെയർ അവാർഡ് നാമനിർദ്ദേശം നേടുകയുംചെയ്തു.
തനു വെഡ്‌സ് മനു എന്ന ചിത്രത്തിനുശേഷം ആ സിനിമയുടെ തുടർച്ചയിലും അഭിനയിച്ച അവർ പിന്നീട് കുടുംബ ചിത്രമായ പ്രേം രത്തൻ ധന് പായോയിൽ പ്രത്യക്ഷപ്പെടുകയും രണ്ട് നിർമ്മാണങ്ങളും 2015-ലെ ഏറ്റവും കൂടുതൽ കളക്ഷൻ നേടിയ ബോളിവുഡ് ചിത്രങ്ങളിൽ ഉൾപ്പെടുകയും ചെയ്തു.
സ്വതന്ത്ര ചിത്രങ്ങളായ നിൽ ബാത്തേയ് സന്നത (2016), അനാർക്കലി ഓഫ് ആരാ (2017) എന്നിവയിലെ നായിക പ്രാധാന്യമുള്ള വേഷങ്ങൾ അവർക്ക് കൂടുതൽ പ്രശംസ നേടിക്കൊടുത്തു.
ആദ്യത്തേത് മികച്ച നടിക്കുള്ള (ക്രിട്ടിക്സ്) സ്‌ക്രീൻ അവാർഡ് അവർ നേടിയപ്പോൾ, രണ്ടാമത്തെ ചിത്രം മികച്ച നടിക്കുള്ള (ക്രിട്ടിക്സ്) ഫിലിംഫെയർ അവാർഡിന് നാമനിർദ്ദേശം ചെയ്യപ്പെട്ടു.
ഇന്ത്യൻ നേവി ഉദ്യോഗസ്ഥനും തെലുങ്ക് വംശജനുമായ സി. ഉദയ് ഭാസ്‌കറിന്റെയും ബിഹാർ സ്വദേശിനിയും ഡൽഹിയിലെ ജവഹർലാൽ നെഹ്‌റു യൂണിവേഴ്‌സിറ്റിയിലെ സിനിമാ സ്റ്റഡീസ് പ്രൊഫസറുമായിരുന്ന ഇറാ ഭാസ്‌കറിന്റെയും മകളായി 1988 ഏപ്രിൽ 9-ന് ഡൽഹിയിലാണ് സ്വര ഭാസ്‌കർ ജനിച്ചത്.
അവളുടെ അമ്മൂമ്മ വാരണാസി സ്വദേശിനിയായിരുന്നു.
ഡൽഹിയിൽ വളർന്ന സ്വര ഭാസ്കർ, അവിടെ സർദാർ പട്ടേൽ വിദ്യാലയത്തിൽ നിന്ന് പ്രാഥമിക വിദ്യാഭ്യാസം നേടി.
പിന്നീട് ഡൽഹി സർവ്വകലാശാലയിലെ മിറാൻഡ ഹൗസിൽനിന്ന് ഇംഗ്ലീഷ് സാഹിത്യം പഠിച്ച അവരുടെ സഹപാഠിയായിരുന്നു, പിൽക്കാലത്ത് മറ്റൊരു നടിയായിത്തീർന്ന മിനിഷ ലാംബ .
ഡൽഹിയിലെ ജവഹർലാൽ നെഹ്‌റു സർവകലാശാലയിൽ നിന്ന് സോഷ്യോളജിയിൽ അവർ ബിരുദാനന്തര ബിരുദം നേടി.
അഭിനയ ജീവിതം 2009–2012: അരങ്ങേറ്റവും തുടർവേഷങ്ങളും
സ്വര ഭാസ്‌കർ ചലച്ചിത്ര വേഷങ്ങളിൽ  അഭിനയിക്കാൻ ആരംഭിക്കുന്നതിനു മുമ്പ് ഡൽഹിയിലെ എൻ.കെ.ശർമ്മയുടെ "ആക്‌റ്റ് വൺ" എന്ന തിയേറ്റർ ഗ്രൂപ്പുമായി ബന്ധപ്പെട്ട് പ്രവർത്തിച്ചിരുന്നു.
2008-ൽ മുംബൈയിലേക്ക് തട്ടകം മാറിയ അവർ 2009-ൽ പുറത്തിറങ്ങിയ മധോലാൽ കീപ്പ് വാക്കിംഗ് എന്ന ചിത്രത്തിലൂടെ അഭിനയരംഗത്തേക്ക് പ്രവേശിക്കുകയും  33-ാമത് കെയ്‌റോ ഇന്റർനാഷണൽ ഫിലിം ഫെസ്റ്റിവലിൽ ഇത് പ്രദർശിപ്പിച്ചുവെങ്കിലും ഇന്ത്യയിൽ ബോക്‌സ് ഓഫീസിൽ മികച്ച പ്രകടനം കാഴ്ചവെച്ചില്ല.
തുടർന്ന് സഞ്ജയ് ലീല ബൻസാലിയുടെ ഗുസാരിഷ് (2010) എന്ന നാടകീയ ചിത്രത്തിൽ ഹൃതിക് റോഷൻ , ഐശ്വര്യ റായി തുടങ്ങിയ പ്രമുഖ താരങ്ങൾക്കൊപ്പം ഒരു സഹകഥാപാത്രത്തെ അവതരിപ്പിച്ചു.
പിന്നീട് ശ്രീനിവാസ് സുന്ദർരാജന്റെ ബ്ലാക്ക് ആൻഡ് വൈറ്റ് ത്രില്ലറായ ദി അൺടൈറ്റിൽഡ് കാർത്തിക് കൃഷ്ണൻ പ്രോജക്‌റ്റിൽ സ്വര ഭാസ്‌കർ പ്രത്യക്ഷപ്പെട്ടു.
ഇന്ത്യയിലെ ആദ്യത്തെ മംബിൾകോർ ചിത്രമായി വിശേഷിപ്പിക്കപ്പെടുന്ന ₹40,000 (US$500) മുതൽമുടക്കിൽ ഒരു വർഷം കൊണ്ട് പൂർത്തിയാക്കിയ ആദ്യ ഇന്ത്യൻ സിനിമയായ ഇത് ട്രാൻസിൽവാനിയ ഇന്റർനാഷണൽ ഫിലിം ഫെസ്റ്റിവലിൽ പ്രദർശിപ്പിച്ചു.
എന്നിരുന്നാലും, ഗുസാരിഷ്, ദി അൺടൈറ്റിൽഡ് കാർത്തിക് കൃഷ്ണൻ പ്രോജക്റ്റ് എന്നിവ തികഞ്ഞ ബോക്സോഫീസ് പരാജയങ്ങളായതോടെ സ്വര ഭാസ്കറുടെ ഈ ചിത്രങ്ങളിലെ പ്രകടനങ്ങൾ ശ്രദ്ധിക്കപ്പെടാതെ പോയി.
2011-ലെ വാണിജ്യപരമായി വിജയിച്ച തനു വെഡ്‌സ് മനു എന്ന സിനിമയിലെ തകർപ്പൻ വേഷം അവതരിപ്പിച്ചുകൊണ്ട് പ്രേക്ഷകരിൽ നിന്നും ഒപ്പം നിരൂപകരിൽ നിന്നും വ്യാപകമായ അംഗീകാരം ഭാസ്‌കർ നേടിയി സ്വര ഭാസ്കർ, അതിൽ നായികാ കഥാപാത്രത്തെ അവതരിപ്പിച്ച കങ്കണ റണാവത്തിന്റെ ഉറ്റ സുഹൃത്തായ പായൽ എന്ന കഥാപാത്രത്തെയാണ് അവതരിപ്പിച്ചത്.
മികച്ച സഹനടിയ്ക്കുള്ള ഫിലിംഫെയർ അവാർഡുകൾ ഉൾപ്പെടെ നിരവധി നാമനിർദ്ദേശങ്ങളും പ്രശംസയും അവർക്ക് ഇതിലൂടെ ലഭിക്കുകയുണ്ടായി.
2013–ഇതുവരെ:
2013-ൽ, ഏതാണ്ട് 28 വർഷങ്ങൾക്ക് ശേഷം അഭിനേതാക്കളായ ഫാറൂഖ് ഷെയ്ഖും ദീപ്തി നേവലും ഒന്നിച്ച ലിസൺ...
അമയ (2013) എന്ന സിനിമയിൽ പ്രധാന വേഷം അവതരിപ്പിച്ച സ്വര,  നിരൂപകരിൽ നിന്ന് മികച്ച പ്രശംസ നേടി.
ധനുഷിനും സോനം കപൂറിനും ഒപ്പം ആ വർഷത്തെ ഏറ്റവും കൂടുതൽ കളക്ഷൻ നേടിയ ബോളിവുഡ് ചിത്രങ്ങളിലൊന്നായിരുന്ന രാഞ്ജനയിൽ പ്രത്യക്ഷപ്പെട്ട സ്വര ഭാസ്കറിന് സിനിമയിലെ ബിന്ദിയ എന്ന കഥാപാത്രത്തെ അവതരിപ്പിച്ചതിലൂടെ മികച്ച സഹനടിക്കുള്ള രണ്ടാമത്തെ ഫിലിംഫെയർ അവാർഡും നിരൂപക പ്രശംസയും ലഭിച്ചു.
ബോക്സോഫീസ് ഫ്ലോപ്പായി മാറിയ സബ്കി ബജെഗി ബാൻഡിൽ സുമീത് വ്യാസിനൊപ്പം ഒരു പ്രധാന വനിതാ  കഥാപാത്രമായും ഭാനു ഉദയ്ക്കൊപ്പം മിതമായ വിജയം നേടിയ മച്ച്ലി ജൽ കി റാണി ഹേയിലും അവർ വേഷങ്ങൾ അവതരിപ്പിച്ചു.
ഇന്ത്യൻ ഭരണഘടനാ നിർമ്മാണം അടിസ്ഥാനമാക്കിയുള്ള ശ്യാം ബെനഗലിന്റെ സംവിധാൻ എന്ന ടെലിവിഷൻ മിനി-പരമ്പരയിൽ സ്വര  ഭാസ്‌കർ ഒരു അവതാരികയായി പ്രവർത്തിച്ചു.
2014 മാർച്ച് മുതൽ 2014 മെയ് വരെയുള്ള കാലത്ത് രാജ്യസഭാ ടിവിയിൽ ഈ പരമ്പര സംപ്രേക്ഷണം ചെയ്തിരുന്നു.
പാക്കിസ്ഥാനിലെ ലാഹോറിലേക്കുള്ള യാത്രയിൽ, 2015 ഏപ്രിലിൽ സംപ്രേക്ഷണം ചെയ്ത പാക്കിസ്ഥാൻ ടെലിവിഷൻ  കോമഡി ഷോയായ മസാഖ് രാത്തിൽ ഭാസ്‌കർ ഒരു അതിഥിയായി പ്രത്യക്ഷപ്പെട്ടു.
2015-ൽ ഭാസ്‌ക്കറിൻറെ മൂന്ന് സിനിമകളാണ് പുറത്തിറങ്ങിയത്.
ആദ്യ റിലീസായ 2011-ൽ പുറത്തിറങ്ങിയ തനു വെഡ്‌സ് മനു എന്ന ചിത്രത്തിന്റെ തുടർച്ചയായ തനു വെഡ്‌സ് മനു റിട്ടേൺസ് എന്ന റൊമാന്റിക് കോമഡിയിൽ പായൽ എന്ന കഥാപാത്രത്തെ അവർ  പുനരവതരിപ്പിച്ചു.
സിനിമയോടൊപ്പം സ്വരയുടെ  സിനിമയിലെ പ്രകടനവും നിരൂപകരുടെ മുക്തകണ്ഠമായ പ്രശംസ നേടി.
ഈ ചിത്രം മികച്ച സാമ്പത്തിക വിജയം നേടിയതോടൊപ്പം ഏറ്റവും കൂടുതൽ കളക്ഷൻ നേടിയ ഇന്ത്യൻ സിനിമകളിൽ ഇടം നേടിയ ചുരുക്കം ചില വനിതാ കേന്ദ്രീകൃത സിനിമകളിൽ  ഒന്നായി മാറി.
അവരുടെ അടുത്തതായി പുറത്തിറങ്ങിയ ചിത്രം റൊമാന്റിക് നാടകീയ ചിത്രമായ പ്രേം രത്തൻ ധന് പായോ ആയിരുന്നു.
അതിൽ സൽമാൻ ഖാൻ, സോനം കപൂർ എന്നിവരോടൊപ്പം രാജകുമാരി ചന്ദ്രിക എന്ന കഥാപാത്രമായി അഭിനയിച്ചു.
സൂരജ് ബർജാത്യ സംവിധാനം ചെയ്ത ഈ ചിത്രത്തിന് പ്രേക്ഷകരിൽനിന്ന് സമ്മിശ്ര പ്രതികരണമാണ് ലഭിച്ചത്.
എങ്കിലും സ്വരയുടെ ഈ ചിത്രത്തിലെ പ്രകടനം നിരൂപകരിലും പ്രേക്ഷകരിലും മികച്ച സ്വീകാര്യത നേടി.
400 കോടി രൂപ (50 മില്യൺ യുഎസ് ഡോളർ) കളക്ഷൻ നേടിയ ചിത്രം ഏറ്റവും കൂടുതൽ കളക്ഷൻ നേടിയ ഇന്ത്യൻ സിനിമകളിൽ ഒന്നായി മാറി.
അതേ വർഷം 11  സിനിമാ പ്രവർത്തകരുടെ സഹകരിച്ചുള്ള ബഹുഭാഷാ ചിത്രമായ X: പാസ്റ്റ് ഈസ് പ്രസൻറ് എന്ന സിനിമയിൽ അവർ ഒരു ചെറിയ വേഷം ചെയ്തു.
പതിനൊന്ന് സംവിധായകർ സഹകരിച്ച ഈ ചിത്രത്തിൽ നളൻ കുമാരസാമിയുടെ സംവിധാനത്തിലുള്ള സമ്മർ ഹോളിഡേ എന്ന ഭാഗത്ത് ഭാസ്‌കർ പ്രത്യക്ഷപ്പെട്ടു, വേനൽക്കാല അവധിക്ക് ദക്ഷിണേന്ത്യയിലേക്ക് യാത്ര പോകുന്ന ഒരു ആൺകുട്ടിയെ (അൻഷുമാൻ ഝാ അവതരിപ്പിച്ചത്) ചുറ്റിപ്പറ്റിയുള്ളതായിരുന്ന ഈ ഭാഗത്തെ കഥ.
സമ്മിശ്ര പ്രതികരണം ലഭിച്ച ഈ ചിത്രത്തിൽ സ്വര അവതരിപ്പിച്ച ആന്റിയുടെ വേഷം പ്രത്യേകം പ്രശംസിക്കപ്പെട്ടു.
2016-ൽ, ആനന്ദ് എൽ. റായിയുടെ കോമഡി നാടകീയ ചിത്രമായ നിൽ ബത്തേയ് സന്നതയിൽ നായികയായി അഭിനയിച്ചതോടെ, റായിയുമായുള്ള അവരുടെ നാലാമത്തെ സഹകരണമായി മാറി.
കഥാപാത്രവും താനുമായുള്ള പ്രായവ്യത്യാസം കാരണം ഭാസ്‌കറിന് സിനിമയെക്കുറിച്ച് ആദ്യം സംശയമുണ്ടായിരുന്നു.
എന്നാൽ, സ്‌ക്രിപ്റ്റ് വായിച്ച് മനസ്സ് മാറ്റിയ അവർ ഒരു കൗമാരക്കാരന്റെ അമ്മയായി ഈ ചിത്രത്തിൽ അഭിനയിച്ചു.
റിലീസിന് ശേഷം, ചിത്രവും ഭാസ്‌കറിന്റെ പ്രകടനവും നിരൂപക പ്രശംസ നേടുകയും 2015 സെപ്റ്റംബറിൽ സിൽക്ക് റോഡ് ഇന്റർനാഷണൽ ഫിലിം ഫെസ്റ്റിവലിൽ മികച്ച നടിക്കുള്ള പുരസ്കാരം അവർക്ക് ലഭിക്കുകയും ചെയ്തു.
വയാകോം 18 ന്റെ സ്ട്രീമിംഗ് സേവനമായ വൂട്ട്  നിർമ്മിച്ച ഇറ്റ്സ് നോട്ട് ദാറ്റ് സിമ്പിൾ എന്ന വെബ് പരമ്പരയോടൊപ്പവും അവർ പ്രവർത്തിച്ചു.
വിവാഹം, ബന്ധങ്ങൾ, വിവാഹത്തിലെ സ്ത്രീയുടെ നിലപാട്, പ്രണയം തുടങ്ങിയ ആശയങ്ങളെ ചുറ്റിപ്പറ്റിയുള്ളതായിരുന്ന ഈ ഷോ.
ഡാനിഷ് അസ്‌ലം സംവിധാനം ചെയ്ത ഈ പരമ്പരയിൽ ഭാസ്‌കറൊടൊപ്പം ടെലിവിഷൻ താരങ്ങളായ വിവാൻ ഭട്ടേന, അക്ഷയ് ഒബ്‌റോയ് , കരൺവീർ മെഹ്‌റ എന്നിവരും അഭിനയിച്ചു.
2013-ലെ വിവരങ്ങൾ പ്രകാരം, കാലിഡോസ്‌കോപ്പ് എന്റർടെയ്ൻമെന്റിന്റെ ബാനറിൽ അബ്ബാസ് ടൈർവാല സംവിധാനം ചെയ്ത് ചന്ദൻ റോയ് സന്യാൽ, മൊണാലി താക്കൂർ എന്നിവരോടൊപ്പം അഭിനയിച്ച കോമഡി നാടകീയ ചിത്രമായ മാംഗോയുടെ ചിത്രീകരണം ഭാസ്‌കർ പൂർത്തിയാക്കിയിരുന്നു.
ഈ ചിത്രത്തിൻറെ റിലീസ് അനിശ്ചിതമായി വൈകുകയാണ്.
കരീന കപൂർ , സോനം കപൂർ , ശിഖ തൽസാനിയ എന്നിവരോടൊപ്പം അഭിനയിച്ച, ഡൽഹിയിൽ നിന്ന് യൂറോപ്പിലേക്ക് യാത്ര പുറപ്പെടുന്ന നാല് പെൺകുട്ടികളെക്കുറിച്ചുള്ള ശശാങ്ക ഘോഷിന്റെ 2018 ലെ റൊമാന്റിക് കോമഡി ചിത്രമായ വീരേ ദി വെഡ്ഡിംഗിലും അവർ പ്രധാന വേഷം അവതരിപ്പിച്ചു.
സ്വര ഭാസ്‌കർ പൗരത്വ ഭേദഗതി നിയമത്തിന്റെ ഒരു കടുത്ത വിമർശകയായിരുന്നു.
പൗരത്വ ഭേദഗതി നിയമത്തിനെതിരായ പ്രതിഷേധങ്ങളിൽ അവർ പങ്കെടുത്തിട്ടുണ്ട്.
2023 ഫെബ്രുവരിയിൽ അവർ ആക്ടിവിസ്റ്റും സമാജാവാദി പാർട്ടി പ്രവർത്തകനുമായ ഫഹദ് അഹമ്മദിനെ വിവാഹം കഴിച്ചു.
സിനിമകൾ Key ഇതുവരെ റിലീസ് ചെയ്യാത്ത സിനിമകളെ സൂചിപ്പിക്കുന്നു.
വർഷം സിനിമയുടെ പേര് വേഷം കുറിപ്പ് 2009 മധോലാൽ കീപ് വാൽക്കിങ്ങ് സുധ എം. ദുബൈ 2010 ഗുസാരിഷ് രാധിക തൽവാർ ദി അൺടൈറ്റിൽഡ് കാർത്തിക് കൃഷ്ണൻ പ്രോജക്‌റ്റ് സ്വര ഭാസ്കർ / മായ 2011 തനു വെഡ്സ് മനു പായൽ സിൻഹ സിംഗ് ചില്ലർ പാർട്ടി ബാറ്റിൽ അവർ ആങ്കർ 2013 ലിസൺ...
അമയ അമയ കൃഷ്ണമൂർത്തി ഔറംഗസേബ് സുമൻ രാഞ്ജനാ ബിന്ദിയ സബ്കി ബജെഗി ബാൻഡ് ജയ 2014 മച്ലി ജല് കി റാണി ഹേ അയേഷ സാക്സേന 2015 തനു വെഡ്സ് മനു റിട്ടേൺസ് പായൽ സിൻഹ സിംഗ് പ്രേം രത്തൻ ധന് പായോ രാജകുമാരി ചന്ദ്രിക X: പാസ്റ്റ് ഈസ് പ്രസൻറ് ആൻറി 2016 നില് ബത്തേയ് സന്നത ചന്ദ സഹായ് 2017 അനാർക്കലി ഓഫ് ആരാ അനാർക്കലി 2018 വീരേ ദി വെഡ്ഡിംഗ് TBA ടെലിവിഷൻ സംപ്രേഷണ തീയതി ഷോ റോൾ ചാനൽ 2016 ഇറ്റ്സ് നോട്ട് ദാറ്റ് സിംപിൾ പ്രധാന വേഷം വെബ് ടെലിവിഷൻ മിനി സിരീസ് 2015 മസാക്ക് രാത്ത് അതിഥി ദുനിയാ ന്യൂസ് 2015 രംഗോലി അവതാരക ഡിഡി നാഷണൽ 2014 സംവിധാൻ അവതാരക രാജ്യസഭ ടിവി പുരസ്കാരങ്ങൾ വർഷം സിനിമ പുരസ്കാരം ഇനം ഫലം 2012 തനു വെഡ്സ് മനു ഫിലിംഫെയർ പുരസ്കാരം മികച്ച സഹനടി നാമനിർദ്ദേശം സീ സിനി അവാർഡ് Best Actor in a Supporting Role– Female വിജയിച്ചു ഇൻറർനാഷണൽ ഇന്ത്യൻ ഫിലിം അക്കാദമി അവാർഡ് മികച്ച സഹനടി നാമനിർദ്ദേശം സ്ക്രീൻ അവാർഡ് മികച്ച സഹനടി നാമനിർദ്ദേശം 2014 Raanjhanaa ഫിലിംഫെയർ പുരസ്കാരം മികച്ച സഹനടി നാമനിർദ്ദേശം ഇൻറർനാഷണൽ ഇന്ത്യൻ ഫിലിം അക്കാദമി അവാർഡ് മികച്ച സഹനടി നാമനിർദ്ദേശം സ്ക്രീൻ അവാർഡ് മികച്ച സഹനടി വിജയിച്ചു സീ സിനി അവാർഡ് Best Actor in a Supporting Role– Female വിജയിച്ചു 2016 Nil Battey Sannata സിൽക്ക് റോഡ് ഇൻറർനാഷണൽ ഫിലിം ഫെസ്റ്റിവൽ മികച്ച നടി വിജയിച്ചു സ്ക്രീൻ അവാർഡ് മികച്ച നടി - ക്രിട്ടിക്സ് വിജയിച്ചു FOI ഓൺലൈൻ അവാർഡ് Best Actress In A Leading Role നാമനിർദ്ദേശം 2018 Anaarkali of Aarah ഫിലിംഫെയർ പുരസ്കാരം മികച്ച നടി - ക്രിട്ടിക്സ് നാമനിർദ്ദേശം FOI ഓൺലൈൻ അവാർഡ് Best Actress In A Leading Role നാമനിർദ്ദേശം അവലംബം പുറത്തേയ്ക്കുള്ള കണ്ണികൾ Swara Bhaskar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് സ്വര ഭാസ്കർ
സ്വയം‌സിദ്ധപ്രമാണം ഇംഗ്ലീഷ് വിലാസം https://ml.wikipedia.org/wiki/Axiom
തെളിവുനൽകാതെ തന്നെ സ്വീകരിയ്ക്കപ്പെടുന്ന പ്രസ്താവനയെയാണ്, ഗണിതത്തിൽ, സ്വയംസിദ്ധപ്രമാണം അഥവാ ആക്സിയം എന്നുപറയുന്നത്.
പ്രത്യക്ഷപ്രമാണം , സ്വയംസിദ്ധതത്ത്വം എന്നീ പേരുകളിലും ഇത് അറിയപ്പെടുന്നു.
തർക്കവിധിപ്രകാരം ഒരു പ്രസ്താവം ഉപപാദിക്കാൻ‍, മററു ചില പ്രസ്താവങ്ങൾ ആധാരമായി വേണം.
ഈ ആധാരങ്ങൾ സ്ഥാപിക്കാൻ പിന്നെയും മററ് ആധാരങ്ങളെ ആശ്രയിക്കേണ്ടിവരും.
ഇങ്ങനെ പുറകോട്ടു നോക്കിയാൽ, നിഗമനമാലയുടെ ആരംഭത്തിൽ ഉപപത്തികൂടാതെ സ്വീകരിച്ച ചില പ്രസ്താവങ്ങൾ കാണണം.
അവയാണ് ആക്സിയങ്ങൾ.
ഇത്തരം അംഗീകൃത പ്രമാണങ്ങൾ എല്ലാ ഗണിതശാസ്ത്രശാഖകളിലും കാണാം.
ഉദാഹരണങ്ങൾ ഒരേ വസ്തുവിന് തുല്യമായ വസ്തുക്കൾ പരസ്പരം തുല്യങ്ങളായിരിയ്ക്കും.
മുഴുവനേക്കാൾ ചെറുതാണ് ഭാഗികം
യുക്തിപൂർണ്ണവും യുക്തിരഹിതവുമായ അർത്ഥങ്ങളിൽ ഗണിതശാസ്ത്രത്തിൽ ഇവ ഉപയോഗിച്ചുവരുന്നു.
യൂക്ലിഡ് , ആക്സിയങ്ങൾ ഉപയോഗിച്ച് തുടങ്ങിയ വ്യക്തി
ബി.സി. നാലാം ശതകത്തിൽ യൂക്ലിഡ് ആണ്, ജ്യാമിതിയിൽ, ആക്സിയങ്ങൾ എടുത്തുപറഞ്ഞശേഷം അവയിൽ നിന്നു ശുദ്ധ നിഗമനംമൂലം പ്രമേയങ്ങളെല്ലാം വരുത്തുന്ന സമ്പ്രദായം ആവിഷ്കരിച്ചത്.
ആക്സിയങ്ങൾ സ്വയംസിദ്ധമാണെന്നും അവ തെളിയിക്കേണ്ട ആവശ്യമില്ലെന്നും ആണ് അന്നുമുതൽ രണ്ടായിരത്തിലേറെ വർഷങ്ങളോളം നിലനിന്നുപോന്ന ധാരണ.
എന്നാൽ യൂക്ളിഡിന് ഈ ധാരണ ഇല്ലായിരുന്നു എന്ന് ചില പണ്ഡിതർ അഭിപ്രായപ്പെട്ടിട്ടുണ്ട്.
19-ാം ശതകത്തിൽ, അയൂക്ലീഡീയ ജ്യാമിതികൾ സാധ്യമാണെന്നു തെളിഞ്ഞപ്പോൾ ഈ ചിന്താഗതിക്കു മാറ്റം വന്നു.
ആധുനിക ഗണിതത്തിലെ നിലപാട് ആക്സിയങ്ങൾ പരിപൂർണ്ണമായും സത്യമാണെന്നല്ല, മറിച്ച് അവ സത്യമെന്നു സ്വീകരിക്കപ്പെട്ടവയാണെന്നും അവ സത്യമാകുന്നിടത്തെല്ലാം അവയിൽ നിന്നു സിദ്ധിച്ച പ്രമേയങ്ങളും സത്യമായിരിക്കും എന്നും മാത്രമാണ്.
ആക്സിയാത്മകരീതി ഇപ്പോൾ ജ്യാമിതിയിൽ മാത്രമല്ല ഗണിതത്തിന്റെ എല്ലാ ശാഖകളിലും പ്രയോജനപ്പെടുത്തിവരുന്നു.
ഈ രീതി ആധുനിക ഗണിതത്തിന്റെ ഒരു പ്രത്യേകതയാണ് എന്നുതന്നെ പറയാം.
പ്രാചീന ഗ്രീസിൽ ഇത്തരം സിദ്ധാന്തങ്ങൾ നിലനിന്നിരുന്നതായി കാണാം.
ശുദ്ധഗണിതശാസ്ത്രത്തെ പ്രതിനിധാനം ചെയ്യുന്നത് ഇത്തരം സിദ്ധാന്തങ്ങളാണ്.
ന്യായശാസ്ത്രവും ശുദ്ധഗണിതശാസ്ത്രവും ഇത്തരം തെളിവില്ലാത്ത പ്രമാണങ്ങൾ ഉപയോഗിച്ചാണ് മറ്റു അടിസ്ഥാനതത്വങ്ങൾ തെളിയിക്കുന്നത്.
ന്യായശാസ്ത്രത്തിലെ ആദ്യസിദ്ധാന്തങ്ങളെ സൂചിപ്പിക്കാൻ സ്വയംസിദ്ധപ്രമാണങ്ങളാണ് ഉപയോഗിക്കുന്നത്.
Encarta Reference Library Premium 2005 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആക്സിയം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
സ്വരമേളകലാനിധി ഇംഗ്ലീഷ് വിലാസം https://ml.wikipedia.org/wiki/Svaramelakalanidhi
സ്വരമേളകലാനിധി യുടെ കർത്താവ് രാമമാത്യൻ ആണ്.
സംഗീതരത്നാകരത്തിന്റെ ടിപ്പണി ചെയ്ത ചതുരകല്ലീനാഥന്റെ പൗത്രനാണ്.
ഈ ഗ്രന്ഥം ഏതാണ്ട് 450 വർഷം മുമ്പാണ് രചിക്കപ്പെട്ടത്.
ഈ ഗ്രന്ഥത്തിന്റെ നാല് അദ്ധ്യായങ്ങളിൽ സ്വരപ്രകരണം, വീണപ്രകരണം, മേളപ്രകരണം, രാഗ പ്രകരണം എന്നീ അധ്യായങ്ങളെക്കുറിച്ച് ചർച്ചചെയ്യുന്നു.
സംസ്കൃതഭാഷയിൽ 328 ഈരടികൾ അടങ്ങിയ ഗ്രന്ഥമാണിത്.
സ്വയംവരപ്പന്തൽ
ഒരു മലയാള ചലച്ചിത്രം ആണ് സ്വയംവരം പന്തൽ.
അഭിനേതാക്കൾ ജയറാം സംയുക്ത വർമ്മ KPAC ലളിത ലാലു അലക്സ് ഇന്നസൻ്റ് ശ്രീനിവാസൻ ജനാർദ്ദനൻ
സ്വരഭേദങ്ങൾ ഇംഗ്ലീഷ് വിലാസം https://ml.wikipedia.org/wiki/Swarabhedangal
മലയാളചലച്ചിത്രരംഗത്തെ പ്രമുഖ ഡബ്ബിങ് ആർട്ടിസ്റ്റായ ഭാഗ്യലക്ഷ്മിയുടെ ആത്മകഥയാണ് സ്വരഭേദങ്ങൾ .
2013 ലെ കേരള സാഹിത്യ അക്കാദമിയുടെ ആത്മകഥക്കുള്ള പുരസ്കാരം ലഭിച്ചു .
ജീവിതത്തിന്റെ കഠിന വഴികളിലൂടെ സഞ്ചരിച്ച മലയാളചലച്ചിത്രരംഗത്തെ പ്രമുഖ ഡബ്ബിങ് ആർട്ടിസ്റ്റായ ഭാഗ്യലക്ഷ്മി തന്റെ ജീവിതകഥ പറയുന്ന ഈ പുസ്തകം പ്രസിദ്ധീകരിച്ച് ഏഴാം മാസത്തിൽ അഞ്ചു പതിപ്പുകൾ പ്രസിദ്ധീകരിച്ച പുസ്തക വില്പനയെക്കുറിച്ച് ആഗോളതലത്തിൽ ആധികാരികമായ ഓഡിറ്റ് നടത്തുന്ന നീൽസൺ ഡേറ്റായുടെ ബെസ്റ്റ് സെല്ലർ പട്ടികയിൽ സ്വരഭേദങ്ങൾ ഇടം പിടിച്ചിരുന്നു.
പുരസ്കാരങ്ങൾ 2013 ലെ കേരള സാഹിത്യ അക്കാദമിയുടെ ആത്മകഥക്കുള്ള പുരസ്കാരം അവലംബം 1 2 ↑
സ്റ്റാപ്ലർ ഇംഗ്ലീഷ് വിലാസം https://ml.wikipedia.org/wiki/Stapler A modern office stapler A spring-loaded stapler
സ്റ്റാപ്ലർ പേപ്പറിന്റെ പെജുകളോ അതുപോലുള്ള മറ്റു സാമഗ്രികളോ ഒന്നിച്ചു ചേർത്ത് ഒരു ലോഹ സ്റ്റേപ്പിൾ കടത്തി അറ്റം മടക്കി ചേർത്തുവയ്ക്കാനുള്ള ഉപകരണം ആണ്.
അറ്റാപ്ലറുകൽ ഓഫീസുകളിലും ഗവണ്മെന്റിലും ബിസിനസ്സിലും വീട്ടിലും സ്കൂളുകളിലും വ്യാപകമായി ഉപയോഗിച്ചുവരുന്നു.
സ്റ്റാപ്ലർ ഒരു മൂന്നാം വർഗ്ഗ ഉത്തോലകമാണ്.
അറിയപ്പെടുന്ന ആദ്യ സ്റ്റാപ്ലർ ലൂയി പതിനാലാമനു വേണ്ടി പതിനെട്ടാം നൂറ്റാണ്ടിൽ ഫ്രാൻസിലാണ് ഉണ്ടാക്കിയത്.
ഓരോ സ്റ്റേപ്പിളും രാജകീയമുദ്ര പതിച്ചതായിരുന്നു.
പേപ്പർ കൂടുതൽ ഉപയോഗിക്കാൻ തുടങ്ങിയ പത്തൊമ്പതാം നൂറ്റാണ്ടിൽ പേപ്പറുകളെ ഒന്നിച്ചുചേർത്തുവയ്ക്കാനുള്ള ഒരു കാര്യക്ഷമമായ മാർഗ്ഗം ആവശ്യമായിത്തീർന്നു.
A McGill stapler
In 1866, George McGill received U.S. patent 56,587
1866ൽ ജോർജ്ജ് മക്‌ഗിൽ ആധുനിക പേപ്പർ സ്റ്റേപ്പിളിന്റെ മുൻതലമുറയായ ഒരു ചെറിയ, വളയ്ക്കാവുന്ന പിച്ചള കൊണ്ടു നിർമ്മിച്ച പേപ്പർ ഒന്നിച്ചുചേർക്കുന്ന ഒരു വസ്തുവിനു യു. എസ്. പേറ്റന്റ് എടുത്തു.
1867ൽ ഇദ്ദേഹം ഇത് പേപ്പറിൽ തുളച്ചു കയറ്റാനുള്ള ഉപകരണത്തിനുള്ള പെറ്റന്റും സമ്പാദിച്ചു.
ആധുനിക സ്റ്റേപ്ലർ
1941ലാണ് ഇന്നുപയോഗിക്കുന്നതരം പേപ്പർ സ്റ്റേപ്ലർ കണ്ടുപിടിച്ചത്.
ഇതിനു ഫോർവേ പേപ്പർ സ്റ്റേപ്ലർ എന്നാൺ` പറയുക.
Types A long reach stapler is used to staple items such as booklets.
A booklet stapler that rotates 90 degrees for vertical or horizontal stapling.
Clipless Stand Machine.
Heavy-duty foot-activated electric stapler.
Skin stapler Surgical stapler References
സ്റ്റാഫ് (സംഗീതം) സാധാരണ ഉപയോഗിക്കുന്ന അഞ്ച് വരയുള്ള സ്റ്റാഫ്
പാശ്ചാത്യസംഗീതരീതിയിൽ സംഗീതം ആലേഖനം ചെയ്യാനുപയോഗിക്കുന്ന അഞ്ച് തിരശ്ചീനമായ വരകളും(ലൈനുകൾ) അവക്കിടയിലെ നാല് വിടവുകളും (സ്പേസുകൾ) അടങ്ങുന്നതാണ് സ്റ്റാഫ് അഥവാ സ്റ്റേവ് .
പൊതുവേ ഈ ലൈനുകളും സ്പേസുകളും സ്വരസ്ഥാനങ്ങളെ കുറിക്കുന്നു.